erflic der maten van loeven op zeke goede en ondpande gelegen
ter bueken en te tieldonck janne vrancx toebehoende Item van
eenen mudde corens erflic op zeke goede en ondpande gelege
te tieldonck henricke vand elst toebehoende Item van seven
mudden corens erflic myn een halff vierdel op zeke goede
en ondpande gelegen te wespelaiz den kinden maeghs toebehoende
Item van zeken erfchijse gedragen tsamen xii r guld xiii stuvs
en xvii scellinge payments vonderpant staen op divse goede
ende ondpande divsen psonen toebehoende bynnen d stad en
vryheit van loeven gelegen Te weten dat den voirs goidshuyse
voir tvoirs huer wynhoff met sijnen toebehoirten gelegen als
voe tot ewigen dagen volgen en toebehoen sullen allen den voirs
erfpacht en chijse gelijc die voe vcleert en genoempt staen
En den voirs heen jacoppe en sijnen nacomelingen sal volgen
en toebehoen tewigen daghen voe de selve zijn chijsen en
pachten tvoirs winhoff met allen zijnen toebehoirten voirs
gelegen als voe opden last hier na bescreven dair uutgaen
Te weten sesse pets vier rins gulden ende xiii stuvs erflic
die de voirs her jacop d uute jairlijcx ten behoirlijcken tijden
betalen sal en sculdich zijn te betalen na begrijp d vorweerd
tusschen hen beyden gemaect en daen boven tselve wynhoff
te houden en te hebben met allen sijnen voirs toebehoirten op
negen mudden en een halff vierdel rocx d maten van loeven
alle jae sint andriesmisse apostels te betalen en te loeven
te leven den voirs goidshuyse erflic in nacomen tijden
Behoudelic dat de voirs h jacop den selven goidshuyse
de voirg ix mudden en thalff vierdel rocx elswair op goede
ande pande sal moegen bewijsen en tvoirs zijn winhoff d
af ontlasten welcke goede erfpachte en chijse voirs aldus
deen tegen den anden verwisselt en gepuinteert zijnde
elc van hen des ands goede en rinten voirgenoempt voir
hem zijnen erven ende nacomelingen behouden besitten
en possessen sal sonder yemants wederseggen des eens
vanden anden oft huer erfgenamen tot ewigen daghen